
POLICIJOS DEPARTAMENTAS
PRIE LIETUVOS RESPUBLIKOS VIDAUS REIKALŲ MINISTERIJOS

EKSPERTŲ KOMISIJA DAIKTŲ IR ĮRENGINIŲ MODELIŲ GINKLAMS,
GINKLŲ PRIEDĖLIAMS, ŠAUDMENIMS, JŲ DALIMS IR KONKREČIAI JŲ KATEGORIJAI PRISKIRTI

SPRENDIMAS
DĖL EKSPERTŲ KOMISIJOS DAIKTŲ IR ĮRENGINIŲ MODELIŲ GINKLAMS,
GINKLŲ PRIEDĖLIAMS, ŠAUDMENIMS, JŲ DALIMS IR KONKREČIAI JŲ KATEGORIJAI PRISKIRTI 2020 M. SPALIO 19 D. SPRENDIMO NR. 5-IN-1 „DĖL DAIKTŲ IR ĮRENGINIŲ MODELIŲ PRISKYRIMO GINKLAMS, GINKLŲ PRIEDĖLIAMS, ŠAUDMENIMS, JŲ DALIMS IR KONKREČIAI JŲ KATEGORIJAI“ PAKEITIMO

2024 m. vasario 2 d. Nr. 5-V4-1
Vilnius


Ekspertų komisija daiktų ir įrenginių modelių ginklams, ginklų priedėliams, šaudmenims, jų dalims ir konkrečiai jų kategorijai priskirti, vykdydama Lietuvos policijos generalinio komisaro 2020 m. kovo 26 d. įsakymo Nr. 5-V-276 „Dėl Ekspertų komisijos daiktų ir įrenginių modelių ginklams, ginklų priedėliams, šaudmenims, jų dalims ir konkrečiai jų kategorijai priskirti sudarymo ir jos darbo reglamento patvirtinimo“ 3 punkto nuostatas ir atsižvelgdama į Ekspertų komisijos daiktų ir įrenginių modelių ginklams, ginklų priedėliams, šaudmenims, jų dalims ir konkrečiai jų kategorijai priskirti 2024 m. sausio 30 d. posėdžio protokolą Nr. 5-IN-1, 
n u s p r e n d ž i a:
pakeisti Ekspertų komisijos daiktų ir įrenginių modelių ginklams, ginklų priedėliams, šaudmenims, jų dalims ir konkrečiai jų kategorijai priskirti 2020 m. spalio 19 d. sprendimą Nr. 5-IN-1 „Dėl daiktų ir įrenginių modelių priskyrimo ginklams, ginklų priedėliams, šaudmenims, jų dalims ir konkrečiai jų kategorijai“:
1. Pakeisti 1.1 papunktį ir jį išdėstyti taip:
„1.1. lygiavamzdžiai trumpieji šaunamieji ginklai, skirti šaudyti šoviniais su pasklindančiu šratų užtaisu. Šoviniai pistoletams ar revolveriams su pasklindančiu šratų užtaisu;“.	
2. Pakeisti 1.14 papunktį ir jį išdėstyti taip:
„1.14. įrenginiai (mokomosios granatos imitacijos arba įrenginiai perimetrui apsaugoti), paprastai turintys cilindro ar sferinės formos išvaizdą, naudojami šratasvydžio pratybų metu garso, dūmų ar šviesos (blyksnio) efektui išgauti (gali būti angl. Blank Firing Grenades arba Blank Firing Impact Airsoft Grenade ir kt.) ir skirti šaudyti tuščiais, imitaciniais, garsiniais šoviniais, taip pat nuodingosiomis, kenksmingosiomis, dirginamosiomis ar kitomis dujinėmis veikliosiomis medžiagomis užtaisytais šoviniais (9 mm, 12 kal. ar kito kalibro). Šio papunkčio nuostatos netaikomos įrenginiams (mokomosios granatos imitacijoms arba įrenginiams perimetrui apsaugoti), skirtiems šaudyti 6 mm (.209 ar panašiomis) kapsulėmis.“
3. Papildyti nauju 1.15 papunkčiu:
„1.15. Įstatymo 5 straipsnio 2 punkte įvardyti šaunamieji ginklai, skirti šaudyti dujiniais, imitaciniais (garsiniais) šoviniais ir galintys šaudyti automatiniu režimu.“
4. Papildyti nauju 3.12 papunkčiu:
[bookmark: _GoBack]„3.12. Įstatymo 5 straipsnio 2 punkte įvardyti šaunamieji ginklai, turintys daugiau kaip 20 vnt. šovinių talpinančias dėtuves ir skirti šaudyti pusiau automatiniu režimu dujiniais, imitaciniais (garsiniais) šoviniais.“

